
REFERAT FRA BESTYRELSESMØDE den 5. februar 2026

Tilstede: Nina Ellinger, Kirsten Egsgaard, Arne Skov Andersen, Kurt Petersen, Marie Thun og Karen Poulsen fra 10.30
Per Rønne-Nielsen var blevet forhindret af vejret og zoom forbindelsen fungerede ikke.
Afbud: Kaj Skov Frederiksen

Referenter Karen Poulsen og Marie Thun

Ad 1) Dagsorden blev godkendt med tilføjelse af et nyt  punkt 4 om Eurag konference.

Ad 2) Referat fra sidste bestyrelsesmøde -  Referatet blev godkendt 

Ad 3) Rapportering fra teams
Kommunikationsteam: Teamet er i gang med en oprydning af hjemmesiden og en opdatering af medlemslisten så det sikres, at der er sammenhæng mellem antal betalende medlemmer og medlemslisten på hjemmesiden. 
Teamet har besluttet at gennemgå medlemslisten på hjemmesiden én gang om året.

Aftalen med en servicekonsulent i 3 mdr. er forlænget med yderligere i 3 mdr. Konsulenten foretager et månedligt tjek mhp. forenkling af hjemmesiden, slette det der ikke fungerer og uaktuelt stof. fx gamle videoer.
Foreningen har en Facebookside. Den bliver ikke opdateret, og der er ingen der holder øje med den. På den baggrund besluttede bestyrelsen, at kontoen lukkes ned. Det er Povl Anker der har oprettet og kun ham der kan lukke. Hvilket han bliver bedt om.

Koordinationsteam: Kurt oplyste, at man i teamet har set på udviklingen i medlemstallet. Med ca 15 nye ligger det ret stabilt. Teamet har drøftet annoncering af vores arrangementer i andre organisationer og deres nyhedsbreve, herunder Danske Seniorers nyhedsbrev samt rekruttering af nye medlemmer. Bestyrelsen drøftede, hvordan tovholderne lettest kan annoncere hos andre organisationer. Kurt drøfter med kommunikationsteamet, hvordan vi griber den opgave an.

Mødeteam: Teamet mangler personer. Nina gør opmærksom på det på GF.
Vi skal være opmærksomme på, at Byens hus er lukket ned fra maj og hen over sommeren på grund af ombygning

Administrationsteam: Agnete stopper som postansvarlig, vi skal finde en ny ansvarlig.

Aktivitetsteam: På sidste tovholdermøde blev der drøftet, om der skal afholdes et eller to tovholdermøde om året. Tilbagemeldingen var, at det er passende med et årligt møde.

Kurt nævnte, at det kan give mening at overveje, om vi har behov for en regulering af teamstrukturen. Er den for mødetung? Bestyrelsen besluttede at evaluere teamstrukturen efter GF og  drøfte tovholdermøderne og deres funktion, herunder eventuelle tværgående arrangementer. Der skal først og fremmest være kræfter til de udadvendte aktiviteter. De administrative funktioner skal understøtte. 

Ad 4) EURAG konference i Kbh.
Der er udarbejdet program for afholdelse af EURAG konferencen i Kbh. Programmet vedlægges referatet.
Der er fortsat usikkerhed om fondsmidler.
Der kan vise sig at være behov for at kunne tilbyde overnatningsmuligheder privat til nogle af deltagerne. Der er ikke pt. overblik over, hvor mange der kan blive tale om. Der kan også blive behov for hjælp til andre praktiske opgaver. 

Ad 5) Planlægning af GF
Bertil Heurlin har sagt ja til at holde oplæg på GF. “ Skal vi være bange for Kina?” Relationerne mellem Kina og Europa om handelspolitik og sikkerhedspolitik.

Kurt annoncerer generalforsamlingen og oplægget på hjemmesiden med standard dagsorden, og oplysning om, at indkomne forslag skal være bestyrelsen i hænde senest 8. marts, 10 dage før generalforsamlingen

Nina E inviterer vores samarbejdsorganisationer. Der må gerne reklameres bredt for oplægget.

Bestyrelsen indstiller Gitte Vesterlund som dirigent.
Referenter Marie og Arne

Regnskabet sendes ud senere sammen med revisionserklæring.
Nina udarbejder bilag over afholdte aktiviteter

Bestyrelsen drøftede om bestyrelsen ønsker et tematisk initiativ på tværs af temagrupper, der i givet fald kan drøftes på GF. Aftalt, at den diskussion i første omgang flyttes over i tovholdermødet.

Temagrupperne skal informeres om at gennemgå deres beskrivelser og eventuelle ændringer sendes til web.red. Nina informerer temagrupperne.

Materiale til GF udsendes 5/3
Teknisk udstyr tjekker Kurt
Indkommende forslag skal indsendes til bestyrelsen 10 dage før GF. Der er planlagt zoom bestyrelsesmøde den 16/3 kl. 14-15
Kirsten og Gizella tager imod.
Marie tjekker om vi har stemmesedler.

Ad 6) Økonomi herunder lokaler
Regnskab 2025 -ifm Grønlandskonferencen mangler der fortsat endelig afregning i forhold til modtagne fondsmidler og samspillet med bidrag fra de arrangerende organisationer, derfor har i regnskabet ikke kunnet færdiggøres. Arne kontakter Per og får endelig afklaring med Foreningen Norden.

Budget for 2026 
Kontingentet foreslås uændret. 
Vi har besluttet kollektiv medlemskab af FN forbundet. Det koster kr. 1000. 
Byens Hus skal ombygges og lukker i ca 4 mdr. – Bestyrelsen har på den baggrund besluttet at afsætte kr. 15000 til leje af lokaler i perioden.

Globaliseringsgruppen har et samarbejde om arrangementer med Nyt Europa, som har adgang til at bruge lokaler i Linnegade uden betaling.
Det kan give mening at være opmærksom på muligheder i Københavns kommune.
Kommunikationsgruppen udarbejder et forslag til procedure ifm leje af lokaler.

Derefter skal tovholderne have besked om, at Byens Hus lukker og procedure for leje af lokaler.

Kommende møder i bestyrelsen: 
Zoommøde 16/3 kl. 14-15
Første bestyrelsens efter GF bliver den 31/3 kl 10.00 til 12.30 hos Danske Seniorer.

